# Ælfric's Lives of Saints/36tho

xii. kl̅ ianuarias: passio sci̅ thome apostoli.
001 Dvbitabam div transferre anglice passionem sci̅ thome apostoli ex quibusdam causis et maxime eo quod augustinus magnus abnegat de illo pincerno (sic) cuius manum niger canis in conuiuium portare deberet · cui narrationi ipse augustinus his uerbis contra-dicens scripsit · cui scripture licet nobis non credere non enim est in cathólico canone ·
006 Illi tamen eam et legunt et tanquam incorruptissimam uerissimamque honorant qui aduersus corporales uindictas quę sunt in ueteri testamento nescio qua cecitate acerrime seuiunt ·
009 Quo animo et qua distributione temporum facte sint omnino nescientes ·
010 Et ideo uolo hoc pretermittere et cetera interpretari quę in eius passione habentur sicut æþelƿerd᷒ uenerabilis dux obnixe nos praecatus est ·
| Æfter þæs hælendes þroƿunge · ⁊ æriste of deaðe013
⁊ up-stige to heofonum þa þa his apostolas to-ferdon geond þisne middan-eard · þa becō thomas to cesarian byrig · ⁊ se hælend sylf of heofonū cō him to þus cƿeðende ·
Þæra indiscra kyning þe is gehaten gundoforus018 asende his gerefan to sirian lande to secenne sumne ƿyrhtan þe ƿel cunne on cræfte · cū nu ic þe asende sona forð mid him.
Þa ⁊ƿyrde thomas ·022
Eala þu min drihten ·022 send me þyder þe þu ƿille buton to þā indiscum ·
Se hælend him cƿ̅ to ·024
Far nu ⁊ ic beo mid þe · ⁊ þe ne forlæte ·024 ⁊ æfter þan þe þu me gestrynst þa indiscan · þu cymst to me mid ƿuldor-beage martyr-domes ·
Thomas hī ⁊ƿyrde · þu eart min drihten ·027 ⁊ ic eom þin þeoƿa geƿurðe þin ƿilla ·
Efne þa se ge-refa reoƿ him to lande029 abbanes gehaten frā þam indiscan kyninge · ⁊ eode geond þa [scira] [MS. has scipa] his ærende secende ·
Crist hī þa eode to · ⁊ cƿ̅ openlice ·032
Hƿæt bigst þu Iunglincg? [sic @ Skeat]033
He ⁊ƿyrde ⁊ cƿ̅ ·033
Min hlaford þæra indiscra cyning034 asende me to þysum earde to axienne ƿyrhtan ·  ic hí gehyrige · ham to his ƿeorce · oþþe ic hí bicge · gif hi beoð þeoƿe · þa þe on stane cunnon · ⁊ gecƿemlice on treoƿe  hi on romanisce ƿisan ærære (sic) his cynebotl ·
Þa cƿæð se hælend to þam cnihte sona ·040
Ic hæbbe ænne ƿyrhtan ƿurðfulne ⁊ getreoƿne ·041 þone ic oft asende to ænlipigum burgum · ⁊ sƿa hƿæt sƿa he begit his sƿinces to medes · he hit bringð to me butan sƿicdome ·
Þisne ic ƿille sendan gif þu sƿa ƿylt mid þe045  þu mid ƿurðmynte æfter þam ƿeorce eft hine asende gesundne to me · þa blissode abbanes · ⁊ beah to his cneoƿum ·
| ⁊ se hælend betæhte þone halgan thoman
him ham to hæbbenne · ⁊ hí sƿa to-eodon ·
Þa axode abbanes þone arƿurðan apostol ·051
Sege me to soþan gif þu sy his þeoƿa ·052
Thomas hī ⁊ƿyrde ·053
Gif ic his æht nære053 ic ƿolde forseon sona his hæsa · ac ic eom his þeoƿa · ⁊ þa þing ne dó þe ic sylf geceose · ac  me sægð min hlaford ·
Ic eom án his þeoƿena of þā ungerimum ·057 ⁊ ƿe ealle cunnon cræftas on ƿeorcū · ⁊ farað geond scira ⁊ butan sƿic-dome bringað eft urū hlaforde   ƿe ge-earniað ·
Hi eodon þa to scipe ⁊ heora segel arærdon ·061 ⁊ mid ƿinde ferdon sƿa sƿa him geƿissode god ·
Abbanes þa cƿ̅ eft to þam apostole ·063
Gif þu canst on cræftum sƿa sƿa þu cƿæde nu ǽr ·064 hƿi ƿolde þin hlaford þe alætan to me ·
Thomas him cƿ̅ to be cristes getimbrunge ·066
Ic lecge þa grund-ƿeallas þe gelæstað æfre ·067 ⁊ ic sette þone ƿáh þe ne asihð næfre · ⁊ þa egðyrle macige þe ælteoƿe beoð  þam huse ne bið ƿana þæs healican leohtes ·
Ic arære þa ge-timbrunge ·  hire hróf ofer-stihð071 ealle gebytlu · ⁊ bið utan fæger · ⁊ sƿa-þeah ƿlitigre  ƿeorc ƿiðinnan ·
Sƿa hƿæt sƿa bið on marmstane · oþþe on mærlicre getimbrunge ·074 ic soþlice ƿyrce · ⁊ gif þu ƿilt me befæstan cnapan to lærenne ic him cuðlice tæce ·
Abbanes þa cƿ̅ ·077
Ænlic is se ƿer077 þe sƿilce ƿyrhtan hæfð he is selra þonne sum kynincg ·
Thomas him ⁊ƿyrde ·079
Ænlice þu spræce079 kyninges sunu he is ancenned his fæder · ⁊ hylt his fæder rice on healicum muntum · þær nan feond ne cymð þe his frið aƿyrde · ne þær ƿædla ne bið · ne ƿanhal gemet ·
Hi seglodon þa forð seofon niht on án ·084 ⁊ on land eodon · ac hit bið lang-sum to secganne ealle þa ƿundra þe he | ƿorhte on þam lande · forðan þe ƿe onettað to his arƿurðan þroƿunge ·
Hi comon þa æt nextan to þǣ cyninge on india ·088 ⁊ abbanes gebrohte ardlice thoman to þæs cyninges spræce · ⁊ hé cƿ̅ him to ·
Miht þu me aræran on romanisce ƿisan091 cynelice gebytlu? [sic @ Skeat]
He cƿ̅  he mihte ·092
Þa sceaƿodon hí þone stede þær hit standan sceolde ·093 ⁊ thomas eode metende mid anre mete-gyrde þone stede · ⁊ cƿ̅  he ƿolde ƿyrcan þa healle ærest on east-dæle ⁊ þa oþre gebytlu bæftan þære healle · bæðhus · ⁊ kycenan · ⁊ ƿint̅-hus ⁊ sumor-hus · ⁊ ƿynsume buras · tƿelf hus togædere mid godum bigelsum · ac sƿylc ƿeorc nis geƿunelic to ƿyrcenne on englalande · ⁊ for-þy ƿe ne secgað sƿutellice heora naman ·
Þa beheold se cyning ⁊ cƿæþ [sic @ Skeat] to þam apostole ·102
Þu eart æþela (sic) cræfta ⁊ kynegum þu sceoldest ƿyrcan ·103
Se cyning þa betæhte þā cristes ƿyrhtan104 unge-rim feos to forðigenne  ƿeorc · ⁊ rád geond his hamas sƿa sƿa his rice læg ·
Thomas þa ferde freolice bodigende107 godes geleafan · geond  land gehƿǽr · ⁊ fullode þa ge-leaffullan · ⁊  feoh dælde rumlice þearfū ⁊ arærde cyrcan ·
Hit gelamp þa sƿa  he to geleafan gebigde111 ungerim folces ⁊ fyrðrode cyrcan · ⁊ preostas gehadode to þæs hælendes biggengum binnan tƿā gearū · ǽr se brema kyning gundoforus gecyrde to ðære scire ongean ·
Hit ƿearð þa gecydd þā cyninge þus ·116 ⁊ he het gebindan begen mid racenteagū · abbanes · ⁊ thoman · ⁊ on þeostrum cƿearterne gramlice scufan · oþ  hí man ofsloge ·
Þa læg þæs cyninges broðor his lifes orƿene120 se ƿæs gad gehaten gundofore sƿiðe leof · ⁊ he elcode forðy hu he | embe hí dyde ·
Mid þam þe he ƿolde hí to ƿæfersyne tuc[i]an123 þa geƿát se gád of ƿorulde to helle ·
Man heold þa  lic on þa hæðenan ƿisan ·125 ⁊ se broðor ƿolde ƿurðlice hine bestandan · ⁊ kynelice macian mid mærðum his byrgene ·
Þa on þone feorðan dæg færlice on mergen128 aras se ylce gád aræred þurh god · ⁊ þa lic-men ƿurdon ƿundorlice afyrhte for þam niƿan ƿundre  he ƿearð geedcucod ·
Þa clypode se ge-edcucode ⁊ cƿ̅ to his breðer ·132
Gehyr nu min broðor be þam halgan men133 þone ðe þu ƿoldost to ƿæfer-syne tucian · se is godes freond · ⁊ godes englas him þeniað ·
Min saƿl ƿæs gelæd soþlice to heofonū136 þurh godes englas · ⁊ ic þær geseah þa mæran gebytlu þe thomas þe ƿorhte on þære gelicnysse þe he hit gelogode hér · mid gymstanū gefræteƿod · fægere geond eall ·
Mid þam þe ic sceaƿode þa scinendan gebytlu ·141 þa sædon me þa englas ·
Þis synd þa gebytla142 þe thomas getimbrode þinum breðer on eorðan ·
Ic ƿiscte þa  ic moste on þā mæran huse144 huru dure-ƿerd beon ·
Drihtnes englas þa cƿædon ·145
Þin broðor nis ƿyrðe þises ƿeorces fægernysse ·146 gif þu hit habban ƿylt ƿe biddað þone hælend  he þe arære of þā reðan deaðe · ⁊ þu bigst hit siððan  þin broþor underfó his feoh þe he ƿenð  him for-ƿorpen sy ·
Æft̅ þysum ƿordum he efste to þam cƿearterne ·151 ⁊ ge-sohte þone apostol secgende mid ƿope ·
Min broþor nyste leof  þu þæs lifigendan godes153 apostol ƿære · ⁊ he hæfð healice agylt ·
He un-band hine sona · ⁊ bæd  he under-fenge155 deorƿurðe gyrlan ·
Þa cƿ̅ drihtnes þegen ·156
Git þu nast  ne ƿeriað ƿuldorfulle gyrlan157 ne flæsclice fræteƿunga þa þe folgiað criste ·
| ⁊ geƿilniað to hæbbenne þa heofonlican mihta ·
Þes pallium þe ic ƿerige ƿyle me gelæstan ·160 ⁊ min syric ne tosihð · ne mine sceos ne to-bærstað · ær þan þe min saƿl siðað of þam lichaman ·
Efne þa þa hí ut-eodon of þam ealdan cƿearterne ·163 þa gesohte gundoforus þone godes apostol biddende miltsunge his mis-dæda georne ·
Þa cƿ̅ thomas hī to ·166
Crist min drihten166 hæfð micel getiþod þurh his mildheortnysse eoƿ ·  he ƿolde gesƿutelian sƿa his digelnysse eoƿ ·
Nu syndon eoƿre scira · ⁊ eoƿre ceastra ·169 afyllede mid halgum cyrcum · ⁊ þæs hælendes geleafan · beoð eoƿ sylfe nu gearƿe to ge-ƿendenne to criste ·  ge beon gefullode frā fyrnlicum synnū · ⁊ beon gehalgode on þā halƿendum fante ·
Þa cƿ̅ sona gád to þam godes apostole ·174
Þa gebytlu ic sceaƿode þe þu minum breþer getimbrodest ·175 ⁊ englas me geærndodon to þā ælmihtigan hælende ·  ic hí gebicgan moste ·
Þa cƿ̅ bliþelice thomas ·177 hit stent on þinū breþer gif þu hit (sic) gebicgan most ·
Se cyning þa gundoforus cƿ̅ to his breþer ·179
Nu hit me ge-ƿorht is · ic ƿene  hit min beo ·180 ƿyrce se apostol þe oþer ƿeroc þyllic · gif he þonne ne mage macian þe oþer · unc bam mæg helpan to hæbbenne ðis án ·
Þa cƿ̅ se halga apostol ·184
Se hælend hæfð getimbrod184 ungerime ƿununge · ⁊ ƿidgylla gebytlu frā middan-eardes frymðe mærlice on heofonum · ⁊ þa beoð geceapode mid soþum geleafan ·
Gif ge ƿillað nu beon embe þa gebytlu sƿiðor ·188 ⁊ embe þa heofonlican speda sprecan on eornost · þonne magon eoƿre æhta yrnan eoƿ ætforan · ⁊ hí ne magon folgian on forðsiðe eoƿ ·
Lætað nu eoƿre æhta ƿydeƿum fremian ·192
| ƿædlum · ⁊ ƿan-halum ⁊ ƿitað to soþan
 hi be hundfealdū eoƿ gehealdene beoð þær þær nan geendung eoƿ on ecnysse ne becymð ·
Þa asprang his hlisa geond  land ƿíde196  to indian come cristes apostol se þe mihte gehælan mid his handa hrepunge deafe · ⁊ blinde · ⁊ þa deadan aræran ·
Þa ƿende  land-folc  he ƿære god sylf ·200 ⁊ brohton him kynehelmas · ⁊ budon him gyrlan kynelice geƿorhte · ⁊ ƿoldon him offrian · hryþera · ⁊ rammas · sƿa sƿa ricū gode ·
Thomas þa gecƿ̅  [þæt @ Skeat] hí comon ealle204 to anū gemote  he mihte him secgan hƿæt him to donne ƿære · ⁊ hí dydon þa sƿá ·
Hi comon þa feorran to anū felde eft ·207 ⁊ manega þider feredon mislice untrume ·  se halga thomas hí gehælan sceolde ·
Þa hét se halga apostol ahebban þa seocan210 on anre stoƿe ealle · ⁊ stod him to-middes · up-astrehtū handū to heofonū ⁊ cƿ̅ ·
Eala þu halga god ungeseƿenlice ƿealdend213 ⁊ un-aƿendend-lic þurh-ƿunigende æfre · þu þe asendest us þinne sunu ælmihtigne · se forgeaf us þa mihte  ƿe mihton gehælan · adlige ⁊ un-trume ealle on his naman · ⁊ behét us to-eacan ·  sƿa hƿæs sƿa ƿe bædon on his halgan naman æt his heofonlican fæder  he us getiþode sƿa sƿa ælmihtig god ·
Nu bidde ƿe on his naman  þu gehæle þas untruman221  þis folc tocnaƿe mid fullū geleafan  þu eart ana god mid þinū ancennedan suna · ⁊ mid þā halgan gaste heofona ƿealdend ·
Æfter þysre clypunge þa hi cƿædon · amen ·225
Þa com þær sƿilc leoht · sƿilce þær liget brude226  hí ealle ƿendon  hí forƿurðan sceoldon · ⁊ lagon astræhte lange mid þā apostole ·
Þa arás thomas up ⁊ hét hí arisan ⁊ cƿ̅ ·229
Min drihten sylf cō hider sƿa sƿa scinende liget ·230 ⁊ hæfð eoƿ gehæled ahebbað eoƿre heafda ·
Þa arison þa ƿanhalan ƿundorlice gehælede232 [ƿuldrigende] þone ælmihtigan · ⁊ his arƿurþan apostol ·
Hƿæt þa thomas astah to anū stane ⁊ stód234  hí ealle mihton hine ænne geseon · ⁊ clypode hlude · ⁊ cƿ̅ to þam folce ·
Gehyrað nu ealle ·237
Se hælend me asende237 to þysū earde hider ⁊ ic his þeoƿa eom [mann] sƿa sƿa ge syndon · ⁊ he asende me to þy  ic eoƿ tæcan sceolde · hú ge þa sceandlican godas mid ealle forlætan · ⁊ mid geleafan bugan to eoƿrū scyppende · se þe soð god is ana · ⁊ ƿile gehealdan þa þe on hine gelyfað ·
He tæhte þa langlice geleafan þā folce ·244 ⁊ hu hi leahtres for-bugon · ⁊ bysmorlice dæda · ⁊ hú hí on godū ƿeorcū þurh-ƿunian sceoldon ·
He cƿ̅ eft to þære meniu þe on þā gemote ƿæron ·247
Ne eom ic na god · ac eom godes þeoƿa248 nimað eoƿre sceattas þe ge me syllan ƿoldon · ⁊ dælað hí þearfū for drihtnes lufan · ⁊ bið gearƿe to fulluhte mid fullū geleafan ·
Hi dydon sona sƿa · ⁊ on þone sunnan-dæg252 ƿurdon feoƿertyne þusenda gefullode on criste · butan ƿifū ⁊ cildū · þe ne ƿurdon ge-tealde ·
Þa ƿearð se halga thomas geƿissod eft þurh god255  he sceolde faran to þære fyrran indian · ⁊ geƿende þyder · ⁊ ƿundra ge-fremode ·
He gehælde þær þurh god · healte ⁊ blinde258 ⁊ ealle untrumnyssa · ⁊ þa egeslican hreoflian (sic) ⁊ deofla adræfdon (sic) ⁊ þa deadan arærde ·
 land-folc þa ne mihte his lare ƿiðcƿeþan ·261 þonne he sƿilce ƿundra geƿorhte him ætforan ·
Sū ƿíf hatte sintice · seo ƿæs six gear blind ·263 ⁊ ƿearð þa gehæled æt þā halgan apostole · ⁊ cō to hire magan migdonia gehaten beorhte locigende · þe blind hire | frā eode ·
Þa cƿ̅ migdonia · þes man is god sylf267 oððe godes engel þe þine eagan onlihte sƿa butan læcecræfte · ⁊ hí sƿa lange spræcon oð- hí eodon butu þær se apostol bodode ·
Migdonia þa gelyfde on þone lifigendan god ·271 þurh þæs apostoles lare · ⁊ leng nolde cuman to hire ƿeres bedde · æfter þære bodunge ·
Seo migdonia ƿæs þæs kyninges ƿifes sƿuster ·274 ⁊ hire ƿer þa gemacode ƿið migdeum þone kyning  man sette on cƿeartern sona þone apostol ·
Migdonia þa cō to þā cƿearterne dreorig ·277 ⁊ feoll to his fotum mid fyrhte cƿeðende ·
Ic bidde þe leof þæs lifigendan godes apostol279  þu for me ne under-fó · sƿa fullicne teonan · ⁊ godes yrre becume for þam intingan ofer me ·
Se godes man hire cƿ̅ to ·282
Gang þe ham ongean ·282 ⁊ ic cume ham to þe  þu oncnaƿe þurh  ·  ic sylf-ƿilles þroƿige · for mines scippendes naman · ⁊ hu micel se geleafa mæg þurh god gedón ·
Heo dyde þa sƿa · ⁊ hire dura beleac286 licgende on gebedum on hire bure astreht ·
Efne þa se apostol on þære ylcan nihte cō288 to migdonian ⁊ cƿ̅ ·
Sƿa sƿa þu becymst þurh me289 to þā ecan life sƿa ic eac becume þurh þe to criste · mid kynehelme martyrdome[s] beo nu sƿiþe anræde ·
Heo ⁊ƿyrde mid fyrhte ·292
La leof ic þe bidde  þu onlihte mine saƿla ·293  ic geseon mage þone soðfæstan ƿeg  ic ne befealle on þone fulan sæð ·
Thomas hire cƿ̅ to · cép  þu fæste296 seofon dagas georne · ⁊ ic syððan cume eft to þe · ⁊ þe gefullige frā fyrnlicū synnū · ⁊ ælcne þe gelyfð on þone lifigendan god ·
Æfter þysū cō hire ƿer to þā kyninge migdeum300 ⁊ bæd georne þone kyning  seo cƿén moste gespræcan hire sƿuster cunnian | gif heo mihte hire mod gebigan  heo his gebedda ƿære ·
Ne mæg ic hí geolæcan · ne mid ege gedón304  heo ete mid me oþþe on me beseo ·
Þa geþafode se cynincg  seo cƿén þider eode ·306 ⁊ heo cƿ̅ sona to hire sƿuster ðus ·
Eala þu migdonia min leofe sƿustor ·308 hƿí forsihst þu þinne ƿer · ⁊ geunƿurðast þe sylfe ·
Se kyning sylf hit bemænð · ⁊ his men ealle310  þu sƿa færlice forlure þin geƿitt ·
Migdonia hire ⁊ƿyrde ·312
Eala þu min sƿuster ·312 ƿistest þu  ic ƿát · þas ƿord þu ne cƿæde ·
Se apostol ƿyrcð fela ƿundra on mannū ·314 ⁊ sægð us to soþan  sy oþer líf undeadlic ⁊ ece · ælces yfeles bedæled ·
Nu to niht eode se ealdorman him to ·317 forþan-þe his suna ƿæs færlice dead · ⁊ lædde þone apostol to þam lífleasan cnapan · ⁊ he sona arærde his suna of deaðe · nu he sitt · ⁊ lærð þær geleafan on þā huse · ⁊ gehælð þa untruman ealle þe him to cumað ·
Triptia seo cƿén cƿ̅ hire to ⁊sƿare ·323
Gif hit sƿa is · sƿa þu sægst · ic ƿille geseon þone man ·324 dyslic bið to forseonne soðlice  ece líf · ⁊ heard-mod bið se man þe ne mage þysū gelyfan ·
Hi eodon þa butu his bodunge to gehyrenne ·327 hi gemetton þa þone apostol micclū gebysgod ofer þe untruman men þe he ealne dæg gehælde · þurh his handa hrepunge on þæs hælendes naman ·
Þa ða seo cƿén geseah sƿilce ƿundra æt hī ·331 þa cƿ̅ heo ofƿundrod ·
Aƿyrgede synd þa men332 þe nellað gelyfan þyllicū ƿeorcū ·
Þa stód þær an hreofla tohrorenū lichaman334 atelic on hiƿe · ⁊ hine gehælde thomas · ⁊ hine gefullode ætforan þære cƿene ·
Heo feol þa to his fotū fulluhtes biddende ·337 ⁊ þæs ecan lifes mid geleafan geƿilnode · ⁊ cƿ̅  heo gelyfde | on þone lifigendan god ·
Thomas þa bletsode bliþelice þa cƿéne ·340 ⁊ lærde hí georne to geleafan ⁊ cƿ̅ ·
Min drihten me clypode  ic cume to hī ·342 ⁊ min tima is nu  ic of middan-earde fare · underfoh nu forðy fulluht æt me hraðe ·
He gefullode hí þa · ⁊ fela oþre mid hire345 ƿera ⁊ ƿifa · ⁊ þa unƿittigan cild · ⁊ lærde hí georne  hí lufodon heora cyrcan · ⁊ sacerdas arƿurðodon · ⁊ hí siþodon þa ham ·
Þa cō seo cƿén on æfnunge to þā cyninge ham ·349 ⁊ he cƿ̅ hire sona to ·
Sƿyðe lange þu ƿære ·350
Heo cƿ̅ eft him to ·351
Ge cƿædon  min sƿuster ·351 ⁊ ic sylf eac ƿende  heo geƿitleas ƿære · ac heo soþlice becom to soþū ƿisdome on þā heo me dyde dæl-nimend þæs ecan lifes ·
Soðlice ic ge-seah þone sylfan apostol355 se þe halƿende rǽd æghƿylcū men forgifð ·
Nu þu kyning miht macian þe undeadlicne357 gif þu ƿilt gehyran þone halgan apostol · ne sƿyltst þu on eccnesse · gif þu soðlice gelyfst ·
Þa forhtode se cyning · ⁊ hét feccan him to360 þone foresædan þegen þe hire sƿustor hæfde · ⁊ clypode mid gehlyde · ⁊  hī sona to ·
Mid þam þe ic hogode helpan þinū ƿife ·363 mid þam ic forleas min · ⁊ heo is mycele ƿyrse me · þonne migdonia þe · ⁊ hí motodon lange ·
Þa hét se kyning gebringan on bendū him thoman ·366 ⁊ axode mid graman ·
Hƿæt is se eoƿer god367 þe aƿent þurh þe sƿa ure ƿíf us frā? [sic @ Skeat]
Thomas him cƿ̅ to ·369
Þu kyning ƿilt habban369 clænlice þenunga ⁊ gecƿema þenas · ƿenst þu  god nelle se ðe geƿylt ealle þing · habban clæna þenas ⁊ clænlice þenunga ·
Þa cƿ̅ migdeus se kyning ·373
Gemaca mid ƿordū eft ·373  þa ƿíf gecyrran sylf-ƿilles to us ·
Thomas him ⁊ƿyrde ·375
| Ic ƿorhte ænne stypel ·375
⁊ þu cƿyðst  ic sceolde · sylf hine to-ƿurpan · ac ic secge him sƿyðor soðlice godes ƿord ·  se þe lufað on eorþan his eorðlican fæder · modor · oððe bearn · oþþe ƿíf ofer god · ne bið he gode ƿurð · ⁊ he cƿ̅ eft hī to ·
Þu kyning ne miht ofslean þa saƿle mid ƿæpnū ·381 þeah ðe þu þone lichaman alecge on deaðe ·
God se soðfæsta kyning mæg asendan ægðer383 ge saƿle ge lichaman to þā ecan fyre ·
 ƿif moste þa sƿa hire ƿer forlætan385 for-þan-þe he hæþen ƿæs · ⁊ hetol ehtere · ac canones sƿa-þeah cƿeðaþ · ⁊ beodað  nan ƿíf ne sceole hire ƿer forlætan sƿilce for eaƿfæstnysse · buton him bam sƿa gelicige ·
Þa het se kyning389 lecgan hate isena sona under his nacodū fotū ·  he lange sƿa þroƿode · ac þæs arn ƿæter up ƿundorlice sona ⁊ celde þa isena · þa cƿ̅ thomas hī to ·
Ne dyde god þis for me · ac for þe sƿiþor393
 þu sƿa huru gelyfde on þone lifigendan god394
Ƿitodlice he mæg þa mihte me syllan395  ic butan ƿætere þin ƿite me ne ondræde ·
Þa hét migdeus se kyning þone godes man gedón397 on ƿeallende ƿæter · þa ƿearð hit acolod · ⁊ nan brand nolde byrnan under þam ƿætere ·
He ƿearð þa gelæd to þā lifleasū godum400  he his lác sceolde lecgan · hī on offrunga · ⁊ his cneoƿa gebigan þam bysmorfullum anlicnyssum ·
Þa gebæd hine thomas bealdlice to his drihtne ·403 ⁊ het þone scuccan þe on þā scincræfte ƿunode  he ut eode of þære anlicnysse him to · ⁊ hét hine on godes naman  he toƿende þa anlicnyssa · ⁊  deofles templ · sƿa  hit ne derode nanum ·
Þa eode se deofol of þære anlicnysse ut ·408 ⁊ toƿende hí sona sƿa sƿa ƿex | formylt · sƿa  ne beláf hire an lim ge-sund ·
Þa clypodon þa hæþen-gildan · ⁊ hetelice grimetodon ·411 ⁊ heora an sona ofsloh þone apostol mid atogenū sƿurde · sæde  he ƿolde his godes teonan ƿrecan · ⁊ se cyning geƿende þanon · for-þan-þe  folc ƿolde ƿrecan þone apostol ·
Hi feredon þa his lic mid geleafan to cyrcan ·416 ⁊ ƿurðlice bebyrigdon · to ƿuldre þam ælmihtigan · þær ƿurdon gelome ƿundra gefremode · ƿode men þær ƿæron on geƿitte gebrohte · ⁊ gehƿilce untrūnyssa hƿil-tidū þær ƿurdon gehælede þurh god · ⁊ se godes apostol ƿearð syððan geferod to syrian lande mid micelre arƿurðnysse · þā ælmihtigan to lofe se þe on ecnysse rixað riclice mihtig · Amen ·